b'\n_START_ARTICLE_\nPoveljstvo zdru\xc5\xbeenih specialnih operacij ZDA\n_START_SECTION_\nPregled\n_START_PARAGRAPH_\nJSOC je\xc2\xa0\xc2\xbbzdru\xc5\xbeeno poveljstvo, namenjeno preu\xc4\x8devanju zahtev in tehnik specialnih operacij, zagotovitvi skupnega delovanja in standardizacije opreme, na\xc4\x8drtovanju in izvajanju skupnih specialno-operacijskih vaj in usposabljanja ter razvijanju taktik skupnih specialnih operacij\xc2\xab. V ta namen je bila ustanovljena tudi Skupna komunikacijska enota (Joint Communications Unit; JCU), ki je zadol\xc5\xbeena za medsebojno povezljivost komunikacijskih sistemov in standardizacijo operativnih procedur razli\xc4\x8dnih specialnih enot._NEWLINE_JSOC poveljuje oz. nadzira t. i. enote specialnih misij (SMU) iz sestave USSOCOM. Do sedaj so bile samo tri SMU tudi javno razkrite: 1st Special Forces Operational Detachment - Delta (Kopenska vojska ZDA), Naval Special Warfare Development Group (Vojna mornarica ZDA) in 24. specialno-takti\xc4\x8dna eskadrilja (Vojno letalstvo ZDA). Pod nadzorom JSCO je tudi t. i. Intelligence Support Activity (ISA); slednja zbira razli\xc4\x8dne obve\xc5\xa1\xc4\x8devalne podatke, ki so namenjeni dejanski takti\xc4\x8dni uporabi med operacijami specialnih sil ter tudi zagotovlja komunikacijsko podporo med temi operacijami. V primeru potrebe JSOC lahko prevzame nadzor tudi nad 75. rangerskim polkom in 160. specialno-operacijskim letalskim polkom. Glavna naloga JSOC je v identificiranju in uni\xc4\x8denju teroristi\xc4\x8dnih skupin ter posameznih (vi\xc5\xa1jih) teroristov po svetu.'